Posts Tagged ‘MM Walters’
Posted in Resensies | Comments Off on Braille-briewe
Mnr. Walters, u digkuns word uiteraard gereken as ŉ volgehoue satiriese (selfs ironiese) kyk na bepaalde aktualiteite. Is u van mening dat die digkuns (steeds) ŉ belangrike rol het om in dié verband te speel?
Sekerlik. As ŉ mens kyk na die positiewe rol wat die satire deur die eeue gespeel het, dan kan ŉ mens slegs hoop dat die satirikus en die satire nooit sal verdwyn nie. Die satire was natuurlik nooit gewild nie. Juvenalis is vir sy satires 7 jaar uit Rome verban na Egipte. Ook ek is al vergelyk met die magte van die hel!
Tags: MM Walters
Posted in Onderhoude | Comments Off on Onderhoud met M.M. Walters
Daniel Hugo. MM Walters op 80
Walters is ‘n virtuose duiwelsadvokaat, ‘n woordvaardige ketter, wat sy geloof in die woord (met ‘n kleinletter) versus die Woord (met ‘n hoofletter) soos volg bely in sy laaste bundel Satan ter sprake (2004): “dit is die wóórd wat ek as god / bo alle ander gode eer”.
dun wit seile in ‘n wintersee soek
na ‘n haven om te landen.
en oor die water hang ‘n hunkerende roep
sak oor my soos ‘n swaar seemis
is ‘n haven om te landen.
Posted in Brieweboks | Comments Off on Daniel Hugo. MM Walters op 80
Louis Esterhuizen. Japannese liefdespoësie
Die Oosterse digkunste (veral die Chinese en Japannese) is van die oudstes ter wêreld. Daarom is dit geen verbasing dat soveel legendariese digters deur hul letterkundes voortgebring is nie. Die ongeluk is egter dat hulle werk uitsluitlik deur vertaling aan ’n groter gehoor bekendgestel kan word – iets wat vir baie lank agterweë gebly het. Tans begin die situasie egter verander; waarskynlik vanweë die feit dat heelwat van die kontemporêre digters in die Ooste deur die groter blootstelling aan Engels ook dié taal magtig raak en dus ten nouste met hul vertalers kan meewerk ten einde ’n meer getroue weergawe van hul poësie in vertaalde vorm tot stand te bring. (Dink byvoorbeeld hier aan die bekende Chinese digter, Bei Dao, wat tans in die VSA woon en nou selfs in Engels begin dig …) In Afrikaans is ons natuurlik bevoorreg om M.M. Walters se lieflike vertalings van sowel Chinese verse (Shi-ching: Liedereboek, Protea Boekhuis, 2003) as Japannese verse (Aki no kure: Herfsskemering, Protea Boekhuis, 2006) onder ons juwele te kan tel.
Nietemin, die treffendste voorbeeld van die Japannese digkuns wat ek onlangs onder oë kon kry, is John C. Peters se vertalings van Takamura Kõtarõ (Tokio, 1983 – 1956) se liefdesverse. Dié tweetalige bloemlesing is besonder mooi uitgegee in ’n sakgrootte formaat. Ter agtergrond: Takamura Kõtarõ en sy vrou, Chieko, is in 1914 getroud en hul huwelik was veral vir daardie tyd ongewoon: albei was beeldende kunstenaars, sowel as digters, en in alle opsigte gelykwaardige vennote met geen geslags – óf sosiale verskille wat deur hulle erken of geduld is nie. (Takamura was nogals bekend vir sy betrokkenheid in die stryd om vroueregte.) Nietemin, in 1934 word skisofrenie by Chieko gediagnoseer en na ’n aantal gewelddadige episodes (soos ’n mislukte selfmoordpoging) word sy in 1935 in ’n inrigting opgeneem waar sy in 1938 aan tuberkulose sterf.
The Chieko poems (Green Integer, 2007) dokumenteer hul liefde in versvorm en is inderdaad ’n besonderse leeservaring; veral vanweë die delikate, deernisgevulde toon van Takamura se poësie in vertaling. Hierdie is waterverfpoësie – sag en drywend, gevul met sobere betragting en lewenswysheid.
Ter illustrasie, die volgende vers –
Let’s not freeze the workshop mud.
no matter how lonely the evening kitchen,
If the bedroom blanket is thin,
no matter that you put on a cushion
in the cold of dawn,
I am winter’s sleepless guard,
freeing the thermometer’s soldiers
to counterattack the North Wind.
No matter that New Year’s day’s a little lonely.
Dié pikante boekie se besonderhede is soos volg:
TITEL: The Chieko poems
OUTEUR: Takamura Kõtarõ (uit Japannees vertaal deur John C. Peters)
UITGEWER: Green Integer
VERSPREIDER: Oorsese publikasie met geen plaaslike verspreider nie.
ISBN: 978 1 933382 75 3
Tags: Japannese liefdespoësie, MM Walters, Takamura Kõtarõ
Posted in Louis Esterhuizen | Comments Off on Louis Esterhuizen. Japannese liefdespoësie